Zmena rozpočtu na rok 2020 rozpočtovým opatrením č.1

Zmena rozpočtu vyplýva zo zmien v bežných príjmov, kapitálových príjmov, bežných výdavkov,  kapitálových výdavkov a finančných operácií príjmových.

* Bežné príjmy sa navyšujú o 5 000 Eur, t.j. na 9 691 214 Eur
* Kapitálové príjmy sa navyšujú o 29 905 Eur , t.j. na 327 037 Eur
* Bežné výdavky sa navyšujú o 24 250 Eur, t.j. na 9 658 184 Eur
* Kapitálové výdavky sa navyšujú o 63 237 Eur, t.j. na 2 055 337 Eur
* Finančné operácie príjmové sa navyšujú o 5 950 eur t.j.na 2 005 950 Eur
* Finančné operácie  výdavkové sa nemenia

Po zapracovaní navrhovaných zmien, ktoré boli prerokované primátorom mesta Námestovo bude bežný rozpočet prebytkový vo výške 33 030 Eur, kapitálový rozpočet schodkový vo výške 1 728 300Eur

**Príjmová časť**

 **Bežné príjmy + 5 000 EUR**

Zaradenie príjmov podľa ekonomickej klasifikácie na položke 312 rozpočtovej klasifikácie 300, program 1 Bežné príjmy, podprogram 1.5. Tuzemské bežné granty a transfery – Dotácia na zabezpečenie materiálno-technického vybavenia DHZO, na osobné ochranné pracovné prostriedky pre členov DHZO, opravy a nákup náhradných dielov na hasičskú techniku a hasičské motorové vozidlá v zmysle Zmluvy č. 520 045, zverejnená 18.03.2020. Finančné prostriedky boli poukázané na účet mesta 25.3.2020. Poskytovateľom je Dobrovoľná požiarna ochrana SR . Dotácia je **vo výške** +**5000 Eur**, spolufinancovanie je vo výške min.5%.

**Kapitálové príjmy + 29 905 EUR**

Zaradenie príjmov podľa ekonomickej klasifikácie na položke 32 rozpočtovej klasifikácie 320, program 2 Kapitálové príjmy, podprogram 2.2 Granty: Dotácia v zmysle zmluvy PHZ –OPK1-2019-003115, zverejnená 14.02.2020 na Rekonštrukciu hasičskej zbrojnice DHZ vo **výške +29 905 Eur**. Finančné prostriedky boli poukázané na účet mesta 20.2.2020. Vyhlasovateľ výzvy je Ministerstvo vnútra SR.

**Výdavková časť**

**Bežné výdavky + 24 250 EUR**

1. Zaradenie rozpočtových výdavkov podľa ekonomickej klasifikácie 63 rozpočtovej klasifikácie 03.2.0, program 5 bezpečnosť, podprogram 5.1. ochrana pred požiarmi na osobné ochranné pracovné prostriedky pre členov DHZO, opravy a nákup náhradných dielov na hasičskú techniku a hasičské motorové vozidlá vo výške **+5 250 Eur.**

Krytie - ekonomická klasifikácia rozpočtovej klasifikácie 312*, program1 Bežné príjmy podprogram 1.5. Tuzemské bežné granty a transfery , program1 Bežné príjmy, podprogram 1.1. Daňové príjmy – dane z príjmov, dane z majetku*

1. Zaradenie rozpočtových výdavkov podľa ekonomickej klasifikácie *63 rozpočtovej klasifikácie 08.4.0., program 7 Kultúra, podprogram 7.3.1. na* ochranu a rozvoj kultúrneho dedičstva cezhraničného územia a to Hviezdoslavov deň na amfiteátri v Námestove 06/2020, Prechádzky s P. O. Hviezdoslavom 09/2020 vo **výške +19 000 Eur.**

Financovanie z prostriedkov EFRR Program Interreg V-A Poľsko-Slovensko 2014-2020 prostredníctvom refundácie.

Uznesením č. 59/2019 Mestské zastupiteľstvo v Námestove schválilo predloženie žiadosti o poskytnutie dotácie na projekt „ Po stopách beskydských dejateľov „ V rámci predloženia žiadosti finančného príspevku z prostriedkov EFRR Program Interreg V-A Poľsko-Slovensko 2014-2020. Zakúpenie inteligentných lavičiek a cytylightov, kultúrne podujatia zamerané na ochranu a rozvoj prírodného a kultúrneho dedičstva cezhraničného územia. Spolufinancovanie projektu mestom predstavuje výšku 5% zo žiadanej sumy.

 Požadovaná výška z toho: 50 278,71 Eur

Európsky fond regionálneho rozvoja: 85% 42 736,90

Prostriedky zo štátneho rozpočtu: 10% 5 027,87

Vlastný vklad 5% 2 513,94

Bežné výdavky: 18 991,71

Kapitálové výdavky: 31 287

Krytie - ekonomická klasifikácia rozpočtovej klasifikácie *11, program1 Bežné príjmy, podprogram 1.1. Daňové príjmy – dane z príjmov, dane z majetku*

**Kapitálové výdavky + 63 237 Eur**\_\_\_\_\_\_

1. Zaradenie rozpočtových výdavkov podľa ekonomickej klasifikácie 71, rozpočtovej klasifikácie 01.1.1, program 3 Interné služby, podprogram 3.1.10. na rekonštrukciu nebytových priestorov v Bytovom dome č. 510 ul. Komenského vo výške **+20 000 Eur**.

Uznesením č. 16/2020 Mestské zastupiteľstvo mesta Námestovo ***schválilo*** uzatvorenie zmluvy o nájme nebytového priestoru medzi prenajímateľom mestom Námestovo a nájomcom OZ V.I.A.C. – Inštitút pre podporu a rozvoj mládeže, predmetom ktorej je nájom nebytového priestoru stavebne určeného na prevádzkovanie služieb vo výmere 68,5 m2 ..

Rekonštrukcia nebytových priestorov vyplynula z požiadavky zriadenia komunitného centra, ktorého zriaďovateľom bude občianske združenie V.I.A.C. Na tento účel bol vypracovaný rozpočet (Ing. Filipčík) pre stavebné práce v hodnote približne 18 800 €. V rozpočte je zahrnuté vybúranie priečok v skladovacích priestoroch a soc. zariadeniach, kde vznikne nová kancelária pre potreby komunitného centra. Ďalej v rámci rozpočtu bude realizovaná výmena vchodových dverí spolu s kompletným zaskleným výkladom, vymaľovanie stien a stropov a výmena podlahovej krytiny. V soc. zariadeniach bude doplnená sanita (wc, umývadlo a pod.). V priestore budú osadené 2 ks nových konvektorov v hodnote približne 1 200 €.

Krytie - ekonomická klasifikácia rozpočtovej klasifikácie 454,program 3 Finančné operácie.

1. Zaradenie rozpočtových výdavkov podľa ekonomickej klasifikácie 71, rozpočtovej klasifikácie 06.2.0, program 16. Občianska vybavenosť, podprogram 16.4.17. na vybudovanie 2 ks lavičiek na Hviezdoslavovom námestí zamerané na kultúrne dedičstvo s možnosťou získavať informácie prostredníctvom pripojenia na internet, ktorý automaticky návštevníka inteligentnej lavičky nasmeruje na obsah o beskydských dejateľoch a realizácií projektu. Informácie je možné získavať prostredníctvom digitálneho displeja a ozvučenia a 2 ks lavičiek na Nábreží Or. Priehrady zamerané na cykloturizmus a kul. Dedičstvo vo **výške +31 287 Eur.** Pomocou softvéru bude možné realizovať jednosmernú interakciu, nebude možnosť priamo komunikovať, ale bude možná úprava a doplnenie obsahu.

Krytie - ekonomická klasifikácia rozpočtovej klasifikácie 454,program 3 Finančné operácie.

1. Zaradenie rozpočtových výdavkov podľa ekonomickej klasifikácie 71, rozpočtovej klasifikácie 06.2.0, program 16. Občianska vybavenosť, podprogram 16.4.17 na vybudovanie verejne prístupnej elektrickej nabíjacej stanice na verejnom-neplatenom parkovisku pri Mestskom úrade vo výške **+ 6 000 Eur**. Uznesením č. 69/2019 Mestské zastupiteľstvo v Námestove schválilo predloženie žiadosti o poskytnutie dotácie na projekt s názvom „1. Nabíjacia stanica pre elektromobily a elektrobicykle v Námestove“. V rámci predloženia žiadosti o poskytnutie dotácie na podporu budovania verejne prístupných elektrických nabíjacích staníc. Poskytovateľ: Ministerstvo hospodárstva Slovenskej republiky. Kód výzvy: č.:18409/2019-4210-36886. Spolufinancovanie projektu mestom predstavuje výšku min.250 € a max. 1000€ zo žiadanej sumy. Projekt je financovaný prostredníctvom refundácie.

Celkový rozpočet: 5 792,82

Dotácia: 5 000

Spolufinancovanie: 792,82

Krytie - ekonomická klasifikácia rozpočtovej klasifikácie 454,program 3 Finančné operácie.

1. Zaradenie rozpočtových výdavkov podľa ekonomickej klasifikácie 71, rozpočtovej klasifikácie 06.2.0, program 16. Občianska vybavenosť, podprogram 16.4.8. na obstaranie doplnku k ÚP.

Krytie - ekonomická klasifikácia rozpočtovej klasifikácie 454,program 3 Finančné operácie

**Finančné operácie príjmové + 5 950 EUR**

Zapojenie kapitálového grantu na obstaranie doplnku k ÚP.

*Zverejnené 06.04.2020*